open-index/open-wikipedia-markdown huggingface dataset:
San Sadurniño (homónimos)

O nome de **San Sadurniño** pode referirse a diversos santos do ristianismo:

***Sadurniño o africano**, mártir (s. I);
***Sadurniño de Numidia**, mártir (s. II);
***Sadurniño de Alexandría**, martirizado por Decio (m. cara ao 250);
***Sadurniño de Tolosa**, bispo de Tolosa e mártir (m. cara ao 257); festividade: 29 de novembro;
***Sadurniño de Cagliari**, martirizado en Sicilia (m. 303); festividade: 30 de outubro;
***Sadurniño de Alexandría o menor**, martirizado por orde de Diocleciano (m. 304);
***Sadurniño de Cartago**, morto en Roma (m. cara ao 309);
***Sadurniño de Gales** (s. VI), ermidán;

Como topónimo, pode referirse a:

;En Galiza
***San Sadurniño**, concello da comarca de Ferrol;
****San Sadurniño**, parroquia de dito concello;
*****Avenida do Marqués de San Sadurniño**, lugar de dita parroquia;
***San Sadurniño de Froián**, parroquia do concello de Sarria;
***San Sadurniño**, lugar da parroquia de Rus, no concello de Carballo;
***San Sadurniño**, lugar da parroquia de Cebreiro, no concello do Pino;
***San Sadurniño**, lugar da parroquia de Cacheiras, no concello de Teo.

## Véxase tamén
### Outros artigos
Marca

## Identificadores
* **Marca**, no seu sentido xeral, un debuxo, letra, trazo ou calquera outra cousa que se pon nalgún lugar ou se fai sobre un obxecto, ou se deixa nun lugar, para recoñecelo e distuinguilo.

***Marca**, debuxo ou nome con que unha empresa comercial distingue os seus produtos;
****Marca branca**, a marca comercial que pertence a unha cadea de distribución;
****Marca comercial** ou simplemente **marca**, título para identificar un produto ou un servizo no mercado;
****Marca de familia**, estratexia de mercadotecnia;
****Marca rexistrada**, a rexistrada legalmente para identificar un ou varios produtos ou servizos;
* **Marca da Besta**, número que se asocia con Satanás ou co Anticristo;
***Marca de auga**, sinal ou debuxo feito no papel ao fabricalo ou a súa emulación dixital;
****Marca de auga en papel**, a feita no papel ao fabricalo;
****Marca de auga dixital**, a que emula a anterior, de xeito dixital;
***Marca de canteiro**, sinal gravado por un canteiro nunha pedra tallada por el;
***Marca de ceca**, sinal nunha moeda indicativo da casa de moeda onde se cuñou;
***Marca de francobordo**, símbolo utilizado nos navíos;
***Marca de garantía**, signo utilizado para produtos ou servizos que cumpran uns requisitos comúns;
***Marca de tempo**, dispositivo de notación utilizado na notación musical occidental;
***Marca Escura**, o símbolo de Voldemort e os Devoradores da Mortre, no universo de Harry Potter;
***Marca temporal**, cadea de caracteres que denotan a data e hora en que sucedeu un feito;

## Deporte
***Marca**, resultado ou nivel alcanzado nunha disciplina deportiva e debidamente medido;
***Marca**, diario deportivo español, editado en Madrid;
***Marca TV**, antiga canle de televisión española de temática deportiva;
***Radio Marca**, emisora de radio española de información deportiva;

## Xeografía e historia
***Marca**, división administrativa propia da Idade Media, caracterizada por ser un territorio fronteirizo;
***Marca de Carniola**, antigo Estado no sueste do Sacro Imperio Romano Xermánico na Alta Idade Media;
***Marca de Friúl**, antiga zona fronteiriza carolinxia como defensa contra os húngaros durante os séculos IX e X;
***Marca de Toscana**, delimitación fronteiriza na Italia central do século XIX;
***Marca de Turín**, un territorio vasalo do Reino de Italia e do Sacro Imperio Romano Xermánico creada no século X;
***Marca de Verona**, terreo fronteirizo na Italia nororiental no século X.
***Marca hispánica**, conxunto de condados vasalos do Imperio Carolinxio, fronteirizos cos reinos de Al-Andalus;

## Notas
## Véxase tamén
### Outros artigos
*
***Marcas**, unha rexión de Italia;
***Marcas de automóbiles**;
***Marcas Galesas**, a área fronteiriza entre Inglaterra e Gales, no Reino Unido.
Portbou

**Portbou** é un municipio do nordés de Cataluña, o máis setentrional da costa do mar Mediterráneo. Pertence á provincia de Xirona e á comarca do Alt Empordà. É o municipio máis oriental que limita con Francia, concretamente con Cerbère. Contaba en 2009 cunha poboación de 1.325 habitantes segundo o INE.

Portbou é de terreo bastante accidentado e pola súa situación, cara ao golfo de León, sofre fortes ventos de tramontana. Na parte central do seu termo municipal está a cala de Portbou, onde se atopa a maior parte da súa poboación.

## Historia
Desde 1659 converteuse en zona fronteiriza entre España e Francia. No ano 1872 inaugurouse a liña férrea, cunha estación internacional. A nova estación foi edificada no ano 1929, e ten unha gran marquesiña de ferro e cristal, seguindo a traxectoria das obras de Joan Torras i Guardiola de Sant Andreu de Palomar.

Ata o ano 1934 formaba parte do municipio de Colera. En 1940 tivo lugar a última batalla da Guerra civil española moi preto da vila. O 27 de setembro do mesmo ano falecía no Hotel Francia de Portbou o filósofo e historiador de arte alemá Walter Benjamin, de xeito non esclarecido. Existe un monumento conmemorativo na localidade obra do artista Dani Karavan que, utilizando formas abstractas e en íntima relación coa áspera natureza do Pireneo xerundense, insire na paisaxe un símbolo que permite achegarse á situación de ameaza existencial vivida polos emigrantes no século XX.

## Turismo
Cando os primeiros turistas do norte de Europa chegaban a España, a finais da década de 1950, a primeira localidade máis aló dos Pireneos que se atopaban era a poboación fronteiriza de Portbou. Os que atravesaban a fronteira francesa en coche quedaban impresionados pola sinuosa estrada que percorre esta abrupta costa. Con todo Portbou debe parte da súa popularidade á súa estación de tren, clave para as comunicacións entre España e o resto de Europa. O tempo de espera que se producía a causa do cambio de ancho de vía entre os dous países permitía a moitos pasaxeiros pasear por esta localidade, atopándose unha poboación de gran beleza natural.

Ao longo do paseo da praia, as cafeterías, os restaurantes e os *chiringuitos*, atraen a unha gran cantidade de turistas durante o día. A situación especial da vila baséase na súa localización nun val, que freou a construción excesiva. Así, Portbou segue pequeno e rodeado de natureza.

A praia grande, fronte ao porto deportivo permanece tranquila durante todo o ano ata durante a tempada alta, durante xullo e agosto. Na praia pódense ver os barcos clásicos, normalmente *llaguts* cataláns, antigamente utilizados para a pesca, que na actualidade saen de paseo tripulados polos veraneantes.

### Lugares de interese
*Igrexa de Santa María de Portbou.
*Praias: *platja gran, les tres platgetes, platja del Pi, platja de les Fresses* e *platja del Claper*.
*Dolmen do Coll de la Farella.
*Casa Herrero.
*Monumento a Walter Benjamin.
*Mercado municipal.
*Encoro.

## Véxase tamén
### Ligazóns externas
*Sitio web oficial do concello 
*Porto deportivo de Portbou
Oviraptoridae

**Oviraptoridae** é unha familia de dinosauros terópodos oviraptorosaurianos, que viviron dende o Cretáceo inferior até o Cretáceo superior (fai aproximadamente 125 e 65 millóns de anos, desde o Aptiano até o Mastrichtiano), no que hoxe é Mongolia e a China.

## Descrición 
Os ovirraptóridos podían chegar a medir até 8 m aínda que a maioría non excedía os 2. Posuían un característico peteiro desdentado e curvado. Algúns membros desta familia, como o ovirráptor ou o citipati, presentan unha crista semellante á do casuario. Debido á súa posición filoxenética, probablemente os ovirraptóridos presentaban plumas.

## Sistemática 
Oviraptoridae defínese como o clado máis inclusivo que contén ao *Oviraptor philoceratops* (Osborn, 1924) mais non ao *Chirostenotes pergracilis* (Sternberg, 1940).

### Taxonomía 
* **Familia** **Oviraptoridae**
** *Gigantoraptor*
** *Microvenator*
** *Shixinggia*
** **Subfamilia** **Oviraptorinae**
*** *Oviraptor*
*** *Rinchenia*
*** *Nemegtomaia*
*** *Citipati*
** **Subfamilia** **Ingeniinae**
*** *Heyuannia*
*** "Ingenia"
*** *Conchoraptor*
*** *Khaan*

### Oviraptorinae 
Oviraptorinae é unha subfamilia de dinosauros terópodos ovirráptoridos que viviron no Cretáceo superior (fai aproximadamente 84 e 65 millóns de anos, no Campaniano e o Mastrichtiano, no que é hoxe Mongolia e a China.

Oviraptorinae defínese como o clado máis inclusivo que contén ao *Oviraptor philoceratops* (Osborn, 1924) e a * Citipati osmolskae* (Clark, Norell, & Barsbold, 2001).

### Ingeniinae 
Ingeniinae é unha subfamilia de dinosauros terópodos ovirráptoridos que viviron no Cretáceo superior (fai aproximadamente 84 e 65 millóns de anos, no Campaniano e o Mastrichtiano, no que é hoxe Mongolia e a China.

Oviraptorinae defínese como o clado mais inclusivo que contén *Ingenia yanshini* (Barsbold, 1981) e a *Conchoraptor gracilis* (Barsbold, 1986).

## Galería 

Imaxe:Oviraptorinaeprofiles.jpg|Membros da subfamilia Oviraptorinae
Imaxe:Ingeniinaeprofiles.jpg|Membros da subfamilia Ingeniinae

## Véxase tamén
### Bibliografía
*

### Ligazóns externas
* Ficha da familia en TaxonSearch.org
Ballota, Sofán, Carballo

**Ballota** é un lugar da parroquia de Sofán no concello coruñés de Carballo na comarca de Bergantiños. Segundo o IGE en 2019 tiña dous habitantes (un home e unha muller).
## Toponimia
O topónimo **Ballota** podería derivar dun alcume dunha persoa chamada Ballote por ser gordo, e ser comparado cun *ballote* ou bolo do pote; tamén podería derivar do antropónimo feminino *Baia* ou da forma *pallota*, referida a unha construción para gardar apeiros de labranza.

## Lugares e parroquias
### Lugares de Sofán
### Parroquias de Carballo
## Notas
Ersan İlyasova

**Ersan İlyasova**, nado o 15 de maio de 1987 en Eskişehir, é un xogador profesional turco de baloncesto. Con 2,08 m xoga na posición de ala-pivote.

## Carreira 
### Europa 
İlyasova empezou xogando ao baloncesto no Fenerbahçe Ülker de Turquía, equipo que o cedeu na 2003-04 ao Yesilyurt Istanbul, da 2ª división turca. Durante a tempada 2004-05 debutou co Ülke con quen gañou a Copa. Fixo 3,9 puntos e 3,5 rebotes por partido, participando co equipo na Euroliga. Foi membro da selección turca cadete e júnior. En xullo de 2006 logrou a medalla de prata no Europeo sub-20 de Esmirna, onde se alzou co MVP. En 2003 tamén logrou idéntica medalla pero cos cadetes. Naquela competición tivo de media 20.5 puntos, 10 rebotes e 3.3 roubos.

### NBA 
[160px|miniatura|esquerda|İlyasova co [FC Barcelona.]]
Foi elixido por Milwaukee Bucks en segunda rolda (posto 36) do draft de 2005 e asinou un contrato de dous anos o 23 de agosto de 2005. Durante a 2005-06 foi enviado aos Tulsa 66ers da NBDL, polo que non xogou ningún partido na NBA. As súas medias foron de 12.5 puntos e 7 rebotes.

Na tempada 2006-07, e debido á praga de lesións que arrasou aos Bucks (especialmente Bobby Simmons, Charlie Villanueva e Michael Redd), contou con oportunidades para demostrar a súa valía, e así o fixo. Asinou a súa mellor actuación o 17 de xaneiro de 2007 ante Chicago Bulls con 22 puntos e 9 rebotes, logrando o seu tope en ambas categorías. Durante ese mes de xaneiro, as súas medias disparáronse a 9,5 puntos e 4,7 rebotes. En marzo fixo 6,8 puntos e en abril 7,8 puntos e 3,4 rebotes. Os seus números ao finalizar a súa tempada como novato na liga foron de 6,1 puntos e 2,9 rebotes.

Trátase dun dos xogadores aos que se lle presupón maior proxección dentro da liga. Con 19 anos contou con minutos na súa primeira tempada en Milwaukee Bucks. Durante a segunda metade da tempada fixo en moitas ocasións as veces de 6º home. Ten un físico privilexiado que lle permite ser versátil, xogar tanto por fóra como por dentro, onde non adoita facelo. A súa especialidade radica no tiro exterior e, a pesar da súa altura, gústalle xogar moito máis por fóra, onde aproveita mellor as súas calidades.

En 2007 asina un contrato por dous anos polo AXA Barcelona da Liga ACB, regresando en xullo de 2009 ao equipo de Wisconsin co que asinou por tres tempadas.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Perfil en Euroleague.net
Bolón, Sofán, Carballo

**Bolón** é un lugar da parroquia de Sofán no concello coruñés de Carballo na Comarca de Bergantiños. Tiña 88 habitantes no ano 2019 segundo datos do IGE, dos cales eran 43 homes e 45 mulleres.

## Lugares e parroquias
### Lugares de Sofán
### Parroquias de Carballo
Deinonychosauria

**Deinonychosauria** (gr. "lagartos de poutas terribles") é un clado de dinosauros terópodos manirraptores, que viviron dende o Xurásico medio até o Cretáceo superior (fai aproximadamente 167 e 65 millóns de anos, dende o Batoniano até o Mastrichtiano), no que hoxe é América, Europa, África, Asia e maila Antártida.

## Sistemática 
Deinonychosauria defínese como o clado máis inclusivo que contén ao *Troodon formosus* (Leidy 1856) e ao *Velociraptor mongoliensis* (Osborn, 1924), mais non ao * Ornithomimus edmontonicus* (Parks, 1933) e ao *Passer domesticus* (Linneo, 1758). Deinonychosauria está conformado por todos os manirraptores máis emparentados ao deinonico que coas aves modernas.

## Notas 

## Ligazóns externas 
* Deinonychosauria en The Theropod Database
* Ficha e estado en TaxonSearch
Troodontidae

**Troodontidae** é unha familia de dinosauros terópodos manirraptores, que viviron, probablemente, dende o Xurásico superior até o Cretáceo superior (hai aproximadamente 155 e 65 millóns de anos, dende o Kimeridgiano até o Mastrichtiano), no que hoxe é Asia e Norteamérica.

## Descrición 
Os trodóntidos eran relativamente pequenos, presentaban patas longas e exhibían, do mesmo xeito cos dromeosáuridos, unha pouta curvada na segunda falanxe das extremidades posteriores.

## Sistemática 
Troodontidae defínese como o clado máis inclusivo que contén o *Troodon formosus* (Leidy, 1856 ) pero non o * Dromaeosaurus albertensis* (Matthew & Brown, 1922), o *Ornithomimus edmontonicus* (Parks, 1933) e o *Passer domesticus* (Linneo, 1758).

### Taxonomía 
* **Familia** **Troodontidae**
** *Borogovia*
** *Byronosaurus*
** *Elopteryx*
** *Jinfengopteryx*
** *Koparion*?
** *Mei*
** *Saurornithoides*
** *Sinornithoides*
** *Sinusonasus*
** *Sinovenator*
** *Tochisaurus*
** *Troodon*
** *Urbacodon*

### Filoxenia 
## Notas 
* Currie, P. J. (1985). "Cranial anatomy of Stenonychosaurus inequalis (Saurischia, Theropoda) and its bearing on the origin of birds." Canadian Journal of Earth Sciences, 22: 1643-1658. 
* Castanhinha, R., e Mateus, O. (2006). "On the left-right asymmetry in dinosaurs." Journal of Vertebrate Paleontology, 26 (Supp. 3): 48A. 
* Holtz, T.R., Jr., Brinkman, D.L. e Chandler, C.L. (1998). "Denticle morphometrics and a possibly omnivorous feeding habit for the theropod dinosaur Troodon." Gaia, 15: 159-166.[1] 
* Xu e Norell, (2004). "A new troodontid dinosaur from China with avian-like sleeping posture." Nature, 431: 838-841. 
* Novas, F. E. & Pol, D. (2005). "New evidence on deinonychosaurian dinosaurs from the Late Cretaceous of Patagonia." Nature, 3285: 858-861. 
* Hwang, S.H., M.A. Norell, Q. Ji, e K.-Q. Gao. (2002). "New specimens of Microraptor zhaoianus (Theropoda: Dromaeosauridae) from Northeastern China." American Museum Novitates, 3381: 1–44. 
* Turner, Alan H.; Pol, Diego; Clarke, Julia A.; Erickson, Gregory M.; e Norell, Mark (2007). "A basal dromaeosaurid and size evolution preceding avian flight" (pdf). Science 317: 1378-1381. doi:10.1126/science.1144066.

## Véxase tamén 
### Ligazóns externas 
* Troodontidae en The Theropod Database
* Ficha e estado en TaxonSearch
Carlos Delfino

**Carlos Francisco Delfino**, nado o 29 de agosto de 1982 en Santa Fe, Arxentina, é un xogador profesional de baloncesto que actualmente é axente libre. Foi unha das figuras da selección arxentina que gañou a medalla de ouro nos Xogos Olímpicos de Atenas 2004 e a medalla de Bronce en Pequín 2008. Mide 1,98 metros e pesa 104,3 quilogramos.

## Traxectoria profesional 
Foi elixido vixésimo quinto na primeira rolda do draft da NBA por Detroit Pistons no Draft de 2003. É o único xogador arxentino da historia que foi elixido nesta rolda. Na tempada 2007-08 da NBA xogou para os Toronto Raptors, onde cumpriu a súa mellor campaña na NBA no seu rol de sexto home. Na tempada 2008-09 marchou a Europa a xogar no Khimki BC da Superliga rusa onde se converteu nun dos xogadores mellor pagados de Europa.

O 18 de agosto de 2009, os Raptors asinaron e traspasaron a Delfino ós Milwaukee Bucks xunto a Roko Ukić, a cambio de Amir Johnson e Sonny Weems.

O 20 de agosto de 2012, Delfino asinou un contrato cos Houston Rockets.

O 17 de xullo de 2013, asinou un contrato cos Milwaukee Bucks.

### Selección Arxentina 
Debutou na selección o 13 de xullo de 2004 contra Paraguai no Suramericano de Campos do Brasil. As súas presenzas internacionais en seleccións foron no Suramericano de Cadetes de 1997 e 1998, Suramericano Xuvenil do 2000, Panamericano Sub 21 de 2000, Mundial Sub 21 de 2001, Suramericano 2004, Xogos Olímpicos de 2004, Torneo Preolímpico de 2007 e Xogos Olímpicos de 2008.

## Notas 
## Véxase tamén 
### Ligazóns externas 
* Páxina de Carlos Delfino en NBA.com 
* Estatísticas de Carlos Delfino
Basal (filoxenia)

Na Filoxenia, os membros **basais** dunha liñaxe son aqueles que se separaron máis cedamente cós outros membros do mesmo grupo. O termo úsase frecuentemente en oposición a derivado. Por exemplo:

* As paleodicotiledóneas son fanerógamas basais, que diverxeron antes da separación entre as monocotiledóneas e as eudicotiledóneas.
* Os xibóns son o grupo actual máis basal dos Hominoidea, tendo diverxio da liña principal moito máis cedo có resto (orangután, gorila, chimpancé e humano).

Moitos biólogos (especialmente os que empregan a cladística) prefiren o uso de "basal" no canto do concepto "primitivo," que agocha inferioridade, sendo todo o contrario, se un membro basal dun grupo existe durante longo tempo terá máis tempo para evolucionar e estará, a miúdo, tan ben adaptado ao seu hábitat coma os membros derivados.

## Ligazóns internas 
* Filoxenia
* Árbore filoxenética
* Sistemática 
* Sistemática filoxenética
Dinosauros emplumados

[miniatura|Impresión de *[Anchiornis*, ilustrando as cores e disposición das plumas]] 
Os **dinosauros emplumados** considéranse fósiles de transición entre dinosauros clásicos e aves. Era xa coñecido que as aves antigas como o *Archaeopteryx* tiñan moitas características de réptil, como dentes, e poutas nas súas dedas, e moitos anos antes teorizárase que os paxaros descendían de dinosauros terópodos. A finais dos anos 1990, os descubrimentos de dinosauros emplumados na China achegaron a proba concluínte da conexión, aínda que os detalles xenealóxicos estean a ser dilucidados.
Demostrouse de moitos xeitos a relación de descendencia entre aves e dinosauros, xa que a súa similitude morfolóxica en canto ao cranio, a cadeira, as patas e as extremidades superiores é moi notable. As aves son claramente monofiléticas e os seus primeiros representantes atópanse no Xurásico (*Protoavis*, un fósil controvertido do finais do Triásico, é considerado non aviano pola maioría dos paleontólogos).

## Xéneros de dinosauros emplumados 
Dende 1996 até hoxe describíronse 21 xéneros de dinosauros non avianos con plumas ou protoplumas preservadas nos seus fósiles:

# *Avimimus** (1987)
# *Sinosauropteryx* (1996)
# *Protarchaeopteryx* (1997)
# *Caudipteryx* (1998)
# *Rahonavis** (1998)
# *Shuvuuia** (1999)
# *Sinornithosaurus* (1999)
# *Beipiaosaurus* (1999)
# *Microraptor* (2000)
# *Nomingia** (2000)
# *Cryptovolans* (2002)
# *Scansoriopteryx* (2002)
# *Epidendrosaurus* (2002)
# *Yixianosaurus* (2003)
# *Dilong* (2004)
# *Pedopenna* (2005)
# *Jinfengopteryx* (2005)
# *Sinocalliopteryx* (2007)
# *Velociraptor** (2007)
# *Epidexipteryx* (2008)
# *Anchiornis* (2009)

## Notas 
## Véxase tamén 
* Aves
* Dinosauros
* Extinción en masa
Luke Ridnour

**Lucas Robin "Luke" Ridnour**, nado o 13 de febreiro de 1981 en Coeur d'Alene, Idaho, é un xogador profesional de baloncesto estadounidense que actualmente é axente libre. Cunha altura de 1,88 m, xoga na posición de base. É fillo de Rob Ridnour, adestrador de baloncesto.

## Carreira 
### High School 
Co Instituto Blaine gañou dous campionatos estatais e foi nomeado All-American por McDonald's e Parade en 2000, o ano da súa gradación.

### Universidade 
Ridnour asistiu á Universidade de Oregón, onde era a estrela do equipo. Compartiu vestiario con Luke Jackson, actual xogador da NBA, e guiou en dúas ocasións aos Ducks ao torneo da NCAA, incluído ao Elite 8 en 2002. Posúe a marca de máis asistencias de Oregón con 218 e conseguiu a marca de conferencia de máis tiros libres anotados consecutivos (62). Abandonou Oregón tras o seu ano júnior (terceiro), cando foi nomeado xogador do ano da Pacific Ten Conference. Tras o seu último partido cos Ducks, o pavillón enteiro coreoulle "un ano máis". A pesar diso, Ridnour declarouse elixible para o Draft da NBA.

### NBA 
Foi seleccionado por Seattle SuperSonics na 14ª posición do Draft de 2003, xogando con moderación no seu primeiro ano na liga. En 2005 participou no Rookie Challenge e no Skills Challenge do All-Star Weekend. Na súa segunda tempada xogou os 82 partidos de liga, todos eles de titular, facendo 10 puntos e 5,9 asistencias. Nos seus dúas seguintes campañas superou os 11 puntos de anotación en media e as 5 asistencias, converténdose na base titular do equipo. O seu mellor partido en anotación chegou o 13 de novembro de 2006, anotando 32 puntos ante New Jersey Nets.

O 13 de agosto de 2008 foi traspasado a Milwaukee Bucks nun traspaso a tres bandas que enviaba a Maurice Williams a Cleveland Cavaliers e cinco xogadores a Oklahoma City Thunder. O 21 de xullo de 2010 asinou un contrato cos Minnesota Timberwolves por catro anos e 16 millóns de dólares.

O 11 de xullo de 2013, os Bucks adquiriron de novo a Ridnour, nun traspaso entre tres equipos que levou a Kevin Martin dos Oklahoma City Thunder ós Minnesota Timberwolves.

O 20 de febreiro de 2014, Ridnour foi traspasado ós Charlotte Bobcats xunto a Gary Neal a cambio de Ramon Sessions e Jeff Adrien.

O 25 de xullo de 2014, Ridnour asinou cos Orlando Magic.

## Notas 
## Véxase tamén 
### Ligazóns externas 
* Ficha en NBA.com 
* Estatísticas de Luke Ridnour
Dromaeosauridae

***Dromaeosauridae*** (gr. "lagartos corredores") é unha familia de dinosauros terópodos manirráptores, distinguida por carnívoros emplumados de pequenas a medianas proporcións, cuxas liñaxes iniciaron a partir do Xurásico Medio (fai 167 millóns de anos, no Batoniano) para lograr subsistir até o Cretáceo Superior (fai 65,5 millóns de anos, no Maastrichtiano), existindo aproximadamente 100 millóns de anos. Os dromeosáuridos constan de fósiles achados en Norteamérica, Europa, África Setentrional, Xapón, China, Mongolia, Madagascar, Arxentina e a Antártida.

O nome provén do grego **δρομευς** (*dromeus*) e **σαυρος** (*sauros*) que teñen como significado "corredor" e "lagarto" respectivamente. De maneira informal adoitan chamarse "ráptores" (a causa o *Velociraptor*), termo popularizado tralo filme *Parque Xurásico*.

Esta familia de dinosauros non avianos considérase a máis emparentada coas aves.

### Clasificación 
A familia defínese coma o clado que inclúe a todos os descendentes do último antecesor común entre *Microraptor zhaoianus*, *Sinornithosaurus millenii* e *Velociraptor mongoliensis*.
A clasificación dos diversos xéneros de dromaeosáuridos segundo Holtz é a seguinte: 

* **Familia Dromaeosauridae**
** *Nuthetes*
** *Pamparaptor*
** *Variraptor*
** *Pyroraptor*
** *Zhenyuanlong*
** *Daurlong*
** **Subfamilia Halszkaraptorinae**
*** *Halszkaraptor*
*** *Mahakala*
*** *Hulsanpes*
*** *Natovenator*
** **Subfamilia Unenlagiinae**
*** *Ornithodesmus*
*** *Austroraptor*
*** *Rahonavis*
*** *Unenlagia*
*** *Buitreraptor*
*** *Neuquenraptor*
*** *Unquillosaurus*
*** *Ypupiara*
** **Subfamilia Microraptorinae**
*** *Shanag*
*** *Tianyuraptor*
*** *Graciliraptor*
*** *Changyuraptor*
*** *Hesperonychus*
*** *Microraptor*
*** *Sinornithosaurus*
*** *Wulong*
*** *Zhongjianosaurus*
** **Clado Eudromaeosauria**
****Deinonychus*
****Dineobellator*
*** *Vectiraptor*
*** **Subfamilia Saurornitholestinae**
**** *Bambiraptor*
**** *Saurornitholestes*
**** *Atrociraptor*
**** *Acheroraptor*?
*****Subfamilia Velociraptorinae**
**** *Luanchuanraptor*?
**** *Linheraptor*?
**** *Velociraptor*
**** *Tsaagan*?
**** *Adasaurus*?
*****Shri*
*****Kansaignathus*
*****Kuru*
*** **Subfamilia Dromaeosaurinae**
**** *Achillobator*?
**** *Itemirus*?
**** *Dromaeosaurus*
**** *Dakotaraptor*?
**** *Dromaeosauroides*?
**** *Utahraptor*?
**** *Yurgovuchia*?

### Filoxenia 
O seguinte cladograma segue unha análise de 2012 por Turner, Makovicky e Norell: 

{{clade|style=font-size:95%;line-height:90%
         |label1=**Dromaeosauridae**
         |1= }}

O seguinte cladograma segue unha análise de 2012 por Phil Senter, James I. Kirkland, Donald D. DeBlieux, Scott Madsen e Natalie Toth: 

## Notas
A Corredoira, Sofán, Carballo

**A Corredoira** é un lugar da parroquia de Sofán no concello coruñés de Carballo na comarca de Bergantiños. Segundo o IGE en 2019 tiña dous habitantes (dous homes).

## Topónimo 
O topónimo *Corredoira* fai referencia a un camiño para carros.

## Lugares e parroquias 
### Lugares de Sofán 
### Parroquias de Carballo 
## Notas
Os Carrís, Sofán, Carballo

**Os Carrís** é un lugar da parroquia de Sofán no concello coruñés de Carballo na Comarca de Bergantiños. Tiña 11 habitantes no ano 2019 segundo datos do IGE, dos cales eran 5 homes e 6 mulleres.

## Lugares e parroquias 
### Lugares de Sofán 
### Parroquias de Carballo
Lagarteira

O topónimo **Lagarteira** pode referirse a:

;En Galiza
***Lagarteira**, lugar da parroquia de Cee, no concello de Cee;
***A Lagarteira**, lugar da parroquia de Aldemunde, no concello de Carballo;
***A Lagarteira**, lugar da parroquia de Sofán, no concello de Carballo;
***A Lagarteira**, lugar da parroquia de Sillobre, no concello de Fene;
***A Lagarteira**, lugar da parroquia de Cabovilaño, no concello da Laracha;
***A Lagarteira**, lugar da parroquia de Montemaior, no concello da Laracha.

## Véxase tamén
### Outros artigos
Clemson, Carolina do Sur

**Clemson** é unha cidade localizada no estado norteamericano de Carolina do Sur, entre o Condado de Anderson e o Condado de Pickens, achándose maiormente neste segundo condado.

E coñecida pola súa universidade, Clemson University.

## Demografía 
Segundo o censo norteamericano de 2000, a súa poboación era de 11.939 habitantes. 
No 2006, foi estimada unha poboación de 12.444, un aumento de 505 (4.2%).

## Xeografía 
De acordo co United States Census Bureau ten unha área de 
20,2 km², dos cales 19,1&nbsp;km² están cubertos por terra e 1,1&nbsp;km² son cubertos de auga. Clemson localízase a aproximadamente 254 m por riba do nivel do mar.

## Localidades próximas 
O diagrama seguinte representa as localidades nun raio de 16&nbsp;km arredor de Clemson. 

400px|esquerda|Localidades próximas 

 
 
 
 
 
 
 

## Notas 
## Véxase tamén 
### Ligazóns externas 
* Estatísticas, mapas e outras información sobre Clemson en city-data.com
Joshua Corrales Regueiro

**Joshua Corrales Regueiro**, coñecido deportivamente como **Joshua**, nado en Bembibre (León) o 24 de xaneiro de 1990, é un futbolista español. Xoga de dianteiro centro.

## Traxectoria 
Formado na canteira do Deportivo da Coruña, formou parte do filial branquiazul durante tres tempadas. O 19 de xullo de 2011 anunciouse a súa incorporación á Cultural Leonesa.

Foi convocado varias veces pola selección de Castela e León, nas categorías sub-12, sub-14 e sub-16.

## Notas 
## Véxase tamén 
### Ligazóns externas 
* Datos do xogador en bdfutbol.com
Lech Kaczyński

**Lech Aleksander Kaczyński**, nado en Varsovia o 18 de xuño de 1949 e finado en Smolensk (Rusia) o 10 de abril de 2010, foi un político polaco. Exerceu o cargo de presidente de Polonia dende 2005 até o seu falecemento nun accidente de aviación en 2010. Liderou, xunto ao seu irmán xemelgo Jarosław, o partido político conservador Lei e Xustiza (en polaco *Prawo i Sprawiedliwość* ou *PiS*).

Entre novembro de 2002 e decembro de 2005 foi presidente da capital do país, Varsovia (un cargo equivalente ao de alcalde).

Lech presentouse candidato a presidente da nación nas eleccións de 2005. Na convocatoria do 9 de outubro de 2005 ficou segundo, por detrás de Donald Tusk, pero conseguiu superarlle na segunda volta que se decidiu na xornada electoral do 23 de outubro.

## Familia 
Lech, e o seu irmán xemelgo Jarosław, eran fillos de Rajmund Kaczyński, enxeñeiro que combateu na segunda guerra mundial, tomando parte no levantamento de Varsovia contra a ocupación alemá en 1944. Ambos os dous irmáns protagonizaron en 1962, á idade de trece anos, na película de aventuras *O dwóch takich, co ukradli księżyc* ("Sobre dous que roubaron a lúa").

## Falecemento 
Durante un voo de Varsovia a Smolensk, o avión en que Kaczyński e maila súa delegación viaxaban estrelouse. Este dirixíase a unha homenaxe en memoria das vítimas do masacre de Katyń. A néboa acompañara o avión dende a súa saída de Varsovia e durante o voo. Na investigación que seguiu ao accidente apuntouse como causas do accidente a negativa do piloto a mudar o rumbo cara a Minsk ou Moscova, as condicións meteorolóxicas adversas e os erros nas manobras de aterraxe no aeroporto de Smolensk (Rusia). Como resultado da apertura dunha nova investigación sobre o accidente en 2015, concluíuse que o avión se incendiara no ar debido a unha primeira explosión na á esquerda do Tupolev 154, seguida dunha segunda explosión no casco do aparato.
No accidente morreron Kaczynski, a súa dona Maria Helena Kaczyńska Mackiewicz, e todas as persoas que viaxaban no mesmo avión.
Segundo o gobernador de Smolensk e a axencia PAP de Polonia (que cita fontes rusas), non houbo sobreviventes. 
En novembro de 2016 comezaron as labores de exhumación dos restos de 83 vítimas, entre eles os de Lech Kaczyński e a súa muller, a pesar da oposición das familias de dúas das vítimas, razón pola que Polonia foi condenada polo Tribunal Europeo de Dereitos Humanos. Logo das análises os corpos foron soterrados o 18 de novembro de 2018 na catedral  Wawel, en Cracovia .

## Notas 
## Véxase tamén
Monelos

O topónimo **Monelos** pode referirse a:

;En Galiza
***Monelos**, barrio da cidade da Coruña;
***Monelos**, lugar da parroquia de Canduas do concello de Cabana de Bergantiños;
***Monelos**, lugar da parroquia de Sofán do concello de Carballo;
***Monelos**, lugar da parroquia da Azúmara do concello de Castro de Rei.

## Véxase tamén
### Outros artigos
***Monel**, lugar da parroquia de Vilachá do concello de Becerreá;
***Monelo**, lugar da parroquia de Tortes do concello de Becerreá;
***Moinelos**, lugar da parroquia de Xustás do concello de Cospeito;
***IES Monelos**, centro de ensino do barrio homónimo da Coruña.
José Diego Álvarez

**José Diego Álvarez Álvarez**, coñecido como **Diego** no mundo do fútbol, nado en Monforte de Lemos o 21 de decembro de 1954, é un exfutbolista galego. Centrocampista internacional da Real Sociedad a finais da década de 1970 e principios dos anos 1980.

## Traxectoria 
Diego Álvarez naceu na localidade galega de Monforte de Lemos, pero sendo neno emigrou coa súa familia á localidade vasca de Éibar. Foi aquí onde comezou a xogar ao fútbol. O seu primeiro equipo foi a SD Eibar, onde debutou na tempada 1971-72 na Terceira división española.

En 1974 foi fichado pola Real Sociedad de Fútbol, un dos principais equipos da rexión. O seu debut na Primeira produciuse cando aínda non cumprira 20 anos, un 7 de setembro de 1974 e ante o Futbol Club Barcelona.

Diego xogaría 11 tempadas na Real Sociedad, sendo este o único equipo profesional da súa carreira. Tratábase dun centrocampista de corte máis ben defensivo, aínda que adoitaba marcar uns poucos goles case todos os anos. A súa estancia na Real Sociedad coincidiu coa mellor época do club. Formou parte da mellor xeración de futbolistas da historia deste club, xunto con outros mitos como Luís Miguel Arconada, Jesús María Zamora, Roberto López Ufarte, Jesús María Satrústegui ou Periko Alonso, entre outros; ante os cales a súa figura queda parcialmente eclipsada.

Con todo, Diego foi un dos puntais daquela Real Sociedad cun posto case fixo no medio campo do equipo titular realista entre 1975 e 1983. A súa bagaxe contempla 349 partidos oficiais coa Real Sociedad (263 deles en Primeira) e 23 goles (16 en Liga).

Diego logrou o subcampionato de Liga de 1979-80, no ano no que a Real bateu un récord de imbatibilidade aínda vixente na Liga española. O seu excelente papel valeulle ser convocado pola selección española aquel ano.

Nas tempadas seguintes logrou os títulos de Liga de 1980-81 e 1981-82. Foi unha peza importante do equipo bicampeón, disputando 33 e 31 partidos e marcando 3 e 1 goles; respectivamente aquelas tempadas. Tamén gañou a Supercopa de España de 1982, a primeira vez que se disputou este torneo e alcanzou as semifinais da Copa de Europa na tempada 1982-83.

A partir de 1983 a súa estrela comezou a declinar e a tempada 1984-85 estivo practicamente inédito (só xogou 2 partidos). Retirouse do fútbol ao finalizar aquela campaña, con 30 anos e medio de idade.

Tamén disputou en 1979 un partido amigable coa Selección de Euskadi ante Bulgaria.

### Selección de España 
En 1979 foi internacional sub-23, e o 26 de marzo de 1980 debutou coa Selección de fútbol de España en Barcelona nun amigable contra Inglaterra, que venceu 0-2. Foi convocado para a disputa da Eurocopa de fútbol 1980, pero non chegou a disputar un só minuto naquela competición.

## Clubs 
## Títulos 
### Campionatos nacionais 
## Véxase tamén 
### Ligazóns externas 
* Ficha da Selección Española
Carlos III do Reino Unido

**Carlos III** (Charles Philip Arthur George Windsor; nado en Londres o 14 de novembro de 1948) é o rei do Reino Unido e de catorce estados independentes máis chamados Reinos da Commonwealth desde 2022, tras a morte da súa nai a raíña Isabel II. Tamén é o xefe da Commonwealth, unha grande organización intergobernamental formada por 53 países independentes. Era o herdeiro, así como o duque de Cornualla e duque de Rothesay de 1952 a 2022, sendo a persoa máis longa na liña de sucesión ao trono británico da historia. Tamén foi o príncipe de Gales máis lonxevo, xa que ostenta o título desde xullo de 1958. Despois da morte do seu pai, o príncipe Filipe o 9 de abril de 2021, Carlos tamén herdou o título de duque de Edimburgo.

Era o fillo máis vello da raíña Isabel II e do príncipe Filipe de Edimburgo. Recibiu o título oficial de príncipe de Gales, ademais dos títulos históricos de duque de Cornualla, duque de Rothesay (Escocia), conde de Carrick, barón de Rebfrew e Señor das Illas, así coma conde de Chester. Tras ser o herdeiro máis lonxevo da historia británica, converteuse en Carlos III (*Charles III*), aínda que podía escoller calquera dos seus catro nomes malia ter afirmado, en varias ocasións, que para reinar elixiría o nome do seu avó e, neste caso, sería Xurxo VII (*George VII*). É o monarca número 40 na lista de monarcas británicos, dende Guillerme o Conquistador.

Casou con Diana Frances Spencer o 29 de xullo de 1981, coa que tivo dous fillos, Guillerme de Gales e Henrique de Sussex. O 28 de agosto de 1996 firmaron o divorcio, un ano antes da morte de Diana nun accidente de coche o 31 de agosto de 1997.

Casou de novo con Camila de Cornualla, con quen tivo relacións antes e durante o seu primeiro matrimonio, o 9 de abril de 2005.

## Títulos 
* 14 de novembro de 1948 – 6 de febreiro de 1952: *S.A.R.* Príncipe Carlos de Edimburgo
* 6 de febreiro de 1952 – 26 de xullo de 1958: *S.A.R.* O Duque de Cornualla
* 26 de xullo de 1958 – 8 de setembro de 2022: *S.A.R.* O Príncipe de Gales
** *en Escocia:* 6 de febreiro de 1952 – 8 de setembro de 2022: *S.A.R.* O Duque de Rothesay
* 8 de setembro de 2022 – presente: *S.M.* O Rei

## Devanceiros 

## Notas 
## Véxase tamén 
### Bibliografía 
* 
* 

### Outros artigos 
* Príncipe de Gales
* Familia real británica

### Ligazóns externas 
* Páxina oficial do Príncipe de Gales .
Enrique Ponce

**Alfonso Enrique Ponce Martínez**, nado en Xiva, Valencia, o 8 de decembro de 1971 é un toureiro español. É considerado un dos toureiros contemporáneos máis importantes, como demostra o feito de ocupar durante moitos anos os primeiros postos no *escalafón de matadores*.

## Véxase tamén
### Ligazóns externas
* Páxina web de Enrique Ponce. 
* Biografía de Enrique Ponce.  
* Escala de matadores.
O Seixal, Sofán, Carballo

**O Seixal** é un lugar da parroquia de Sofán no concello coruñés de Carballo na Comarca de Bergantiños. Tiña 28 habitantes no ano 2019 segundo datos do IGE, dos cales eran 12 homes e 16 mulleres.

## Lugares e parroquias
### Lugares de Sofán
### Parroquias de Carballo
Gustav Holst

**Gustav Theodore Holst**, nado en Cheltenham o 21 de setembro de 1874 e finado o 25 de maio de 1934, foi un compositor inglés. A súa peza de maior sona é a suite orquestral *The Planets*. Foi o pai da tamén compositora Imogen Holst.

## Obra 
Escolma:
* *First Suite in E-flat for Military Band* (1909)
* *Second Suite in F for Military Band* (1911)
* *Hammersmith: Prelude and Scherzo* H178, Op. 52
* ''St Paul's Suite* Op.29 No.2 (1913)
* *The Planets* Op. 32 (1916)
* *Choral Fantasia* (1930)
* *Brook Green Suite''

## Véxase tamén 
### Ligazóns externas 
* GHI-opera 
* The Planets Suite Op. 32 Gravación d'Os planetas en vivo], a cargo da ''Peabody Concert Orchestra en 2002.
* Museo Holst
Vioño, Sofán, Carballo

**Vioño** é un lugar da parroquia de Sofán no concello coruñés de Carballo na Comarca de Bergantiños. Segundo o Instituto Galego de Estatística, a súa poboación no 2022 era de 58 habitantes (26 homes e 32 mulleres).

## Lugares e parroquias
### Lugares de Sofán
### Parroquias de Carballo
## Notas
Pablo Heras Casado

**Pablo Heras Casado**, nado en Granada o 21 de novembro de 1977, é un director andaluz de música clásica con proxección internacional.

## Traxectoria 
É licenciado en Historia da Arte pola Universidade de Granada e estudou dirección coral con Harry Christophers e participou en clases maxistrais impartidas por Christopher Hogwood.

Colabora asiduamente coa Ópera Nacional de París. Dirixiu a orquestra do Carnegie-Juilliard no Carnegie Hall de Nova York e mais a National Youth Orchestra of Great Britain, entre outras moitas formacións. No Estado Español foi o director titular do Conxunto Orquestral de Xirona entre 2005 e 2008, e da Coral Belas artes de Sabadell entre 2003 e 2005.

## Premios 
* Gañou o *Premio Nacional de Canto Coral* en 2004.
* Gañou o concurso de compositores de Lucerna en 2007.

## Notas 
## Véxase tamén 
### Ligazóns externas 
* Web oficial de Heras Casado 
* Breve biografía do músico 
* Reportaxe sobre Heras Casado no suplemento *El Cultural* do xornal *El Mundo*
Primož Brezec

**Primož Brezec**, nado en Postojna o 2 de outubro de 1979, é un ex xogador esloveno de baloncesto profesional. Mide 2,16 metros e xogaba na posición de pivote.

## Traxectoria 
Brezec creceu xogando en Kraski Zidar. Máis tarde xogou no KK Union Olimpija dende 1998 até 2001. Foi elixido na posición 27 do Draft da NBA de 2000 por Indiana Pacers. Tres anos despois e tras xogar poquísimo, foi elixido no draft de expansión polos Bobcats. No seu primeiro ano no equipo, tivo unha media de 13 puntos e 7 rebotes. O 14 de decembro de 2007 foi traspasado a Detroit Pistons xunto a Walter Herrmann a cambio de Nazr Mohammed.

Dous meses despois, foi traspasado a Toronto Raptors a cambio de Juan Dixon. Tras o seu paso pola Lottomatica Roma, en agosto de 2009 regresou á NBA, fichando por Philadelphia 76ers. En febreiro de 2010 foi traspasado a Milwaukee Bucks xunto con Royal Ivey a cambio de Francisco Elson e Jodie Meeks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Cadaval, Vilela, Carballo

**Cadaval** (á espera da oficialización da forma **O Cadaval**) é un lugar da parroquia de Vilela no concello coruñés de Carballo na comarca de Bergantiños. Segundo o IGE, no 2019 tiña 4 habitantes, 2 homes e 2 mulleres.

## Lugares e parroquias 
### Lugares de Vilela 
### Parroquias de Carballo 
## Referencias
Brandon Jennings

**Brandon Byron Jennings**, nado o 23 de setembro de 1989 en Compton (California), é un xogador profesional de baloncesto estadounidense. Con 1,85 metros de alzada, xoga na posición de base.

É curmán do xogador do PBC Lokomotiv Kuban, Marcus Williams. Despois de graduarse na Academia Oak Hill decidiu xogar profesionalmente ao baloncesto en Italia en lugar de xogar na liga universitaria coa Universidade de Arizona.

## Traxectoria deportiva 
### Liga italiana 
Tras formar parte en 2008 no prestixioso McDonald's All American Team, ademais de conseguir na súa época de instituto case tódolos premios posibles a nivel individual, cunhas medias de 35,5 puntos e 6,8 asistencias por partido, renunciou a senllos compromisos que tiña coas universidades de USC e Arizona por problemas de alcanzar o nivel académico, decidindo irse a xogar unha tempada á Lottomatica Roma da liga italiana.

En Roma xogou 27 partidos de liga, nos que fixo 5,5 puntos e 2,3 asistencias, ademais de 2,1 roubos de balón, único aspecto no cal apareceu nas clasificacións da liga entre os 20 mellores. O seu mellor rexistro anotador conseguiuno na Euroliga, nun partido ante Unicaja de Málaga, no que anotou 17 puntos. O 15 de novembro de 2009, converteuse no xogador máis novo da historia en anotar máis de 50 puntos no mesmo partido (55 puntos ante os Golden State Warriors)

O 31 de xullo de 2013, Jennings foi traspasado ós Detroit Pistons mediante un sign-and-trade, a cambio do base Brandon Knight, o aleiro Khris Middleton e o pivote Viacheslav Kravtsov.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
San Miguel, Vilela, Carballo

**San Miguel** é un lugar da parroquia de Vilela no concello coruñés de Carballo na comarca de Bergantiños. Segundo o IGE en 2019  tiña 33 habitantes (16 homes e 17 mulleres).
## Toponimia 
O topónimo **San Miguel** é un haxiotopónimo referido ao arcanxo Miguel e débese á presenza no lugar da igrexa de San Miguel de Vilela.

## Lugares e parroquias 
### Lugares de Vilela 
### Parroquias de Carballo
Travesas

O topónimo **Travesas** pode referirse a:

;En Galiza
***Travesas**, lugar da parroquia de Freixo no concello da Fonsagrada;
***As Travesas**, lugar da parroquia de Trobo no concello de Begonte;
***As Travesas**, lugar da parroquia de Vilela no concello de Carballo;
***As Travesas**, lugar da parroquia de Beira no concello de Carral;
***As Travesas**, lugar da parroquia da Barqueira no concello de Cerdido;
***As Travesas**, lugar da parroquia de San Fiz de Monfero no concello de Monfero;
***As Travesas**, lugar da parroquia de Santa Sabiña no concello de Santa Comba;
***As Travesas**, barrio da parroquia de Freixeiro no concello de Vigo;
***As Travesas de Ove**, lugar da parroquia de Ove no concello de Ribadeo.

## Véxase tamén
### Outros artigos
***Os Travesos**, lugar da parroquia de Xallas de Castriz no concello de Santa Comba;
***Travesán**, lugar da parroquia de Teis no concello de Vigo.
Vilela, Vilela, Carballo

**Vilela** é un lugar da parroquia de Vilela no concello coruñés de Carballo na comarca de Bergantiños. Tiña 28 habitantes no ano 2019 segundo datos do IGE, dos cales eran 11 homes e 17 mulleres.
## Lugares e parroquias 
### Lugares de Vilela 
### Parroquias de Carballo
O Amieiro, Cabovilaño, A Laracha

**O Amieiro** é un lugar da parroquia de Cabovilaño no concello coruñés da Laracha na comarca de Bergantiños. Tiña 13 habitantes no ano 2009 segundo datos do Instituto Nacional de Estadística, dos cales eran 6 homes e 7 mulleres.

## Lugares e parroquias 
### Lugares de Cabovilaño 
### Parroquias da Laracha
John Salmons

**John Rashall Salmons**, nado o 12 de decembro de 1979 en Filadelfia, Pensilvania, é un ex xogador profesional estadounidense de baloncesto. Xogaba nas posicións de escolta ou ala.

## Instituto e universidade 
Foi ao instituto Plymouth-Whitemarsh no estado de Pensilvania, onde se proclamou campión estatal no ano 1997 conseguindo ademais chegar aos 1000 puntos durante a súa estancia alí. No ano 1998 comezou o seu periplo universitario na Universidade de Miami, na cal concluíu o seu ciclo universitario cunhas medias de 10,4 puntos, 5,5 rebotes, 3,5 asistencias e 1,5 roubos por partido.

## NBA 
Salmons foi seleccionado no posto número 26 do Draft da NBA de 2002 polos San Antonio Spurs. Foi enviado aos Philadelphia 76ers, onde estivo bastante discreto promediando tan só 4,1 puntos por xogo, e máis tarde aos Kings, onde asinou un contrato multianual, pasando tres anos nos que tivo boas tempadas, especialmente na última, onde unha inusitada mellora do seu lanzamento de tres puntos converteuno nun anotador moi solvente. En decembro de 2006 conseguiu o seu primeiro triplo-dobre ante Denver Nuggets, con 21 puntos, 11 rebotes e 10 asistencias.

O 19 de febreiro de 2009, Sacramento Kings traspasou a Salmons e a Brad Miller a Chicago Bulls a cambio de Andrés Nocioni, Drew Gooden, Michael Ruffin e Cedric Simmons. Coas novas incorporacións Chicago comezou unha remontada na táboa acadando a sétima praza para playoff do Leste. O seu rival en postempada foron os Boston Celtics, actuais campións. A serie foi especialmente igualada índose aos sete partidos, seis deles con prórrogas, mais finalmente os Bulls foron eliminados. A mellor actuación de Salmons na serie foi no cuarto partido (127-128 para Chicago) onde anotou 35 puntos incluíndo un tapón na segunda prórroga a unha tripla de Paul Pierce nos últimos segundos que daba a vitoria aos Bulls. O 18 de febreiro de 2010, Salmons foi traspasado a Milwaukee Bucks a cambio de Hakim Warrick e Joe Alexander.

O 9 de decembro de 2013, Salmons foi traspasado xunto a Patrick Patterson, Greivis Vasquez e Chuck Hayes ós Toronto Raptors a cambio de Rudy Gay, Quincy Acy e Aaron Gray. O 30 de xuño de 2014, Salmons foi traspasado xunto a unha elección da segunda rolda do Draft de 2015 ós Atlanta Hawks, a cambio de Louis Williams e os dereitos de Lucas Nogueira. O 10 de xullo de 2014, foi cortado polos Hawks.

O 26 de agosto de 2014, Salmons asinou cos New Orleans Pelicans. O 19 de febreiro de 2015, Salmons foi traspasado ós Phoenix Suns nun traspaso entre os Pelicans, os Suns e os Miami Heat. Dous días despois, foi cortado polos Suns.

## Notas 
## Véxase tamén 
### Ligazóns externas 
* Perfil en NBA.com 
* Estatísticas de John Salmons
Arén

O topónimo **Arén** pode referirse a:

;En Galiza
***Arén**, lugar da parroquia de Cerdedo, no concello de Cerdedo-Cotobade;
***Arén**, lugar da parroquia de Cabovilaño, no concello da Laracha;
***Arén**, lugar da parroquia de Samieira, no concello de Poio.

;Fóra de Galiza

;En Aragón
***Arén**, concello da provincia de Huesca.

## Véxase tamén
### Outros artigos
Royal Ivey

**Royal Terence Ivey**, nado o 20 de decembro de 1981 en Harlem, Nova York, é un ex xogador profesional norteamericano de baloncesto que actualmente é adestrador asistente dos New York Knicks da National Basketball Association (NBA).

## Traxectoria 
Comezou a xogar na escola superior de Cardozo en Queens, Nova York. Logo diso xogou na Universidade de Texas en Austin. No Draft da NBA de 2004 foi elixido polos Atlanta Hawks na segunda rolda, no posto 37. O seu primeiro ano fixo 3,5 puntos en 62 xogos polos Hawks. Despois foi traspasado a Milwaukee Bucks e a Philadelphia 76ers.

En febreiro de 2010 volveu a Milwaukee Bucks xunto con Primož Brezec a cambio de Francisco Elson e Jodie Meeks. Poucos meses despois, o 21 de xullo, asinou cos Oklahoma City Thunder. Chegou cos Thunder ás Finais da NBA en 2012, pero perderon contra os Miami Heat.

O 27 de xullo de 2012, Ivey fichou outra vez cos Sixers.

O 30 de setembro de 2013, asinou cos Atlanta Hawks, pero foi cortado o 25 de outubro.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Xeriz, Cabovilaño, A Laracha

**Xeriz** é un lugar da parroquia de Cabovilaño no concello coruñés da Laracha na comarca de Bergantiños. Segundo o Instituto Nacional de Estadística en 2009 tiña 37 habitantes (20 homes e 17 mulleres).
## Patrimonio
No lugar existiu unha capela baixo a advocación de Lucas o Evanxelista.

## Notas
## Lugares e parroquias
### Lugares de Cabovilaño
### Parroquias da Laracha
## Véxase tamén
### Outros artigos
*Lugares da Laracha